Asociación nacional para a defensa do patrimonio dos Institutos históricos

A Asociación nacional para a defensa do patrimonio dos Institutos históricos (ANDPIH), tamén chamada Asociación de Institutos Históricos de España, é unha asociación cultural, sen ánimo de lucro, con domicilio social en Granada, dedicada á promoción, conservación e difusión do patrimonio cultural e educativo dos Institutos de Educación Secundaria españois, que posúen carácter histórico.
A asociación realiza diversas actividades e celebra encontros anuais entre os seus membros. Foi constituída en 2010 e o seu actual presidente é Luis Castellón Serrano, licenciado en Ciencias Xeológicas e catedrático de Ciencias Naturais do IES "Padre Suárez" de Granada. Obxectivos
Co obxectivo de poñeren en valor o rico patrimonio histórico, artístico, educativo, documental e simbólico destes institutos, os equipos directivos dun número importante destes centros iniciaron unha tarefa de coordinación dos traballos de inventario, catalogación, conservación e difusión dos seus fondos. Froito deste labor foron as "I Xornadas de centros públicos con patrimonio histórico educativo" que se celebraron en Granada en xullo de 2007, á que seguiron outras xa coa denominación de "Xornadas de Institutos Históricos españois", que se celebran anualmente.
En concreto, os obxectivos da asociación son: Impulsar a recuperación dos fondos patrimoniais dos Institutos históricos: documentais, bibliográficos, científicos e arquitectónicos.
Conseguir das administracións educativas a dotación de recursos humanos e económicos para a preservación e posta en valor de dito patrimonio.
Celebrar de forma conxunta actividades de carácter científico e educativo, así como Xornadas ou Encontros anuais entre os seus membros. Institucións asociadas
Os institutos de educación secundaria asociados están representados por persoas físicas ou xurídicas (fundacións).
Os membros fundacionais desta asociación foron: IES "Padre Suárez", de Granada.
IES "Brianda de Mendoza", de Guadalaxara.
IES "Cardenal López de Mendoza", de Burgos.
IES "Aguilar y Eslava" e Fundación Aguilar y Eslava, de Cabra (Córdoba).
IES "San Isidro", de Madrid.
IES "Isabel la Católica", de Madrid.
IES "Lucus Augusti", de Lugo.
Outros socios actuais son: Tamén pertencen outras asociaciones, como a Asociación de amigos del patrimonio histórico y museístico del Instituto Padre Suárez de Granada. Xornadas anuais
Despois da reunión inaugural de Granada en 2007, até o día de hoxe producíronse as seguintes Xornadas anuais: 1as Xornadas - Reunión inaugural. Granada, 2007.
2as Xornadas - O patrimonio educativo dos Institutos Históricos. La Laguna (Tenerife). Maio de 2008.
3as Xornadas - El patrimonio histórico educativo. Guadalaxara. 2009.
4as Xornadas - Cultura, educación e patrimonio. Santiago de Compostela. Do 5 ao 8 de xullo de 2010.
5as Xornadas - Cabra (Córdoba). Do 6 ao 8 de xullo de 2011. Foron inauguradas polo presidente da Xunta de Andalucía, José Antonio Griñán, e clausuradas polo ministro de Educación de España, Ángel Gabilondo.
6as Xornadas dos institutos históricos de España. Logroño. Abril de 2012.
7as Xornadas - Comprometidos co noso patrimonio. Burgos. Abril de 2013.
8as Xornadas - A ciencia certa. Badaxoz. Maio de 2014.
9as Xornadas. Maó, Menorca (Illas Baleares). Maio de 2015.
10as Xornadas. Teruel. Xullo de 2016.
11as Xornadas. Murcia. Xullo de 2017.
12as Xornadas. Madrid. Xullo de 2018.
13as Xornadas. Mieres (Asturias). Xullo de 2019 Orde de Afonso X o Sabio
A Asociación de Institutos históricos españois foi condecorada co seu ingreso na Orde de Afonso X o Sabio, na súa categoría de Corbata, polo Consello de Ministros de 8 de xullo de 2011, xunto á Fundación de Ayuda contra la Drogadicción e a Fundación Tomillo.
Á ANDPIH se lle recoñece con este galardón o seu labor de promoción, conservación e difusión do patrimonio cultural e educativo dos Institutos de Educación Secundaria que teñen carácter histórico.